พน.มีสอบสำคัญครับตอน9โมง แต่ช่วงนี้ผมนอนตี5ตื่นเที่ยงตลอดเลย กลัวคืนนี้จะนอนเร็วไม่ได้กว่าจะหลับก็คงตี5ตามเวลาที่ร่างกายคุ้นเคย ผมจึงเสิทกุเกิ้ลแล้วก็เจอคนในพันทิปแนะนำยาตัวนี้มา แล้วก็ซื้อมาเรียบร้อย คืนนี้จะลองทานดู มันช่วยใช่มั้ยครับ
สวัสดีค่ะ Atarax เป็นชื่อทางการค้าของยาแก้แพ้กลุ่มต้านฮิสตามีน โดยชื่อสามัญคือ hydroxyzine เป็นยาแก้แพ้ในกลุ่มไพเพอราซีน มีข้อบ่งชี้ในการใช้ยา ได้แก่ การใช้รักษาอาการลมพิษ ผื่นแพ้ อาการคันตามผิวหนัง แก้คลื่นไส้ อาเจียน เมารถ เมาเรือ และเนื่องจากตัวนี้สามารถทำให้เกิดอาการง่วงได้จากกลไกการออกฤทธิ์ของมัน จึงได้มีการทำมาใช้เป็นยากล่อมประสาทหรือยาลดความตึงเครียดหรือยาช่วยให้นอนหลับได้ง่ายขึ้นยาที่ใช้กันปัจจุบันนั้น เป็นรูปแบบยาเม็ดรับประทาน ขนาด 10, 25 และ 50 มิลลิกรัม ใช้ขนาดตามที่แพทย์สั่ง 1-3 เม็ดต่อวัน หรือใช้เมื่อมีอาการทุก 6 ชั่วโมง ในกรณีที่จะเอามาใช้เป็นยาช่วยนอนนั้นก็รับประทานเพียงครั้งละเม็ดก่อนนอนยาชนิดนี้เป็นยาที่ค่อนข้างปลอดภัย ไม่มีข้อห้ามอะไรเป็นพิเศษ และไม่ได้มีฤทธิ์กดระบบประสาทมากเกินไป จึงสามารถใช้ได้ค่ะข้อควรระวังเช่นมีประวัติการแพ้ยาไฮดรอกไซซีน (Hydroxyzine) หรือยาแก้แพ้ (Antihistamines) กลุ่มอื่นแบบแพ้รุนแรง มียาโรคประจำตัวที่ใช้ร่วมกันอยู่ที่อาจมีปฏิกิริยาต่อกันได้ หรือเคยเป็นโรคลมชัก โรคต้อหิน โรคหอบหืด โรคความดันโลหิตสูง โรคปอด โรคหัวใจ โรคตับ โรคไต โรคลำไส้อุดตัน โรคต่อมไทรอยด์ โรคกล้ามเนื้ออ่อนแรง ปัสสาวะลำบากหรือเป็นโรคต่อมลูกหมากโต และหากจะเข้าทำการทดสอบภูมิแพ้ทางผิวหนัง ควรแจ้งให้แพทย์ทราบว่ามีการใช้ยาตัวนี้อยู่หากรับประทานแล้วคลื่นไส้มาก ขึ้นผื่น หรือแน่น หายใจติดขัด/หายใจลำบาก ตาบวม ควรรีบไปพบแพทย์เพราะอาจเป็นอาการแพ้ยารุนแรง